**Referat styremøte 16.01.2017**

**Jøvik Utviklingslag**

Stiftet 15.august 1986

**Dato:** 16.01.2017.

**Klokken:** 19:00

**Sted:** Olderbakken Bygdehus

**Tilstede:** Ellinor Larsen, Øyvind Jakobsen, Jan Holmebukt, og vara Rolf Solbakken.

,

**Sak 1/17:** *Gjennomgang av arbeidsplan for 2016.*

Jan har hatt en del kontakt med politikere tidlig på året ang. Holmbuktura, men denne kontakten er stilnet av fra politisk hold. Jan har også redegjort ang. skredhyppigheta i Ura. Samt at han har vært i kontakt med SSV ang. stengningsprosedyre i Ura. Vi har dessverre ikke fått tilfredsstillende svar derifra. Det er også sendt en merknad til høringen av Trafikksikkerhetsplanen 2016-2013(Tromsø Kommune) om Holmbuktura og rasfaren.

Datakurs ble avholdt 30.04.2016 i 2016 i Lakselvbukt. 8 personer fra Jøvikområdet deltok.

Ang. toalett og søppelkontainer i Faueldalsøra og Straumen. Der er det sendt forespørsel og gitt innspill til Verneområdestyret for Lyngsalpan som jobber med besøksstrategi for Lyngsalpan landskapsvernområde. Den 24.09.2016 fikk vi følgende tilbakemelding; sitat «Takk for flott innspill. Verneområdestyret skal til å jobbe med besøksstrategi for Lyngsalpan landskapsvernområde og dette med innfallsporter vil være et sentralt tema i denne. Området ved Faueldalsøra vil være et område som vi kan se nærmere på. Verneområdestyret forvalter også Faueldalen naturreservat. Vi tar med oss alle innspill, men må skynde oss litt sakte. Vi har ikke all verdens ressurser tilgjengelig». Utviklingslaget vil følge opp denne saken videre. Asbjørn jobber opp mot Tromsø Friluftsråd

Laget har også i 2016 fått forespørsel fra SSV om å delta i referansegruppa for planlegging av Ullsfjordforbindelsen. Slik vil bygda være informert om fremdriften. Øyvind er representant fra vårt lag.

**Sak 2/17:** *Årsmøtet 2016*

Årsmøtet avholdes 18.02.2017 kl. 15:00 på Olderbakken Bygdehus. Leder skriver årsmelding. Jan tar regnskapet. Inviterte gjester til årsmøtet 2016 er som følger. Andreas Persson fra SSV, han forteller om radarovervåking av Holmbuktura. Jens Kristian S. Jacobsen fra Transportøkonomisk Institutt vil fortelle om sine funn i undersøkelsen av konsekvenser av værhendelser på lokale samfunn (alle innbyggere nord for Holmbuktura hadde mulighet å svare på denne undersøkelsen i 2016). Det blir ekstra god bevertning denne dagen siden laget hadde 30 års jubileum høsten 2016 ☺

**Sak 3/17:** *Lakseoppdrettsplanene v/Ullsnes i Ullsfjorden.* Vedtak: Laget har sluttet seg til Fellesbrev som alle Utviklingslag rundt Ullsfjord, bygdeforeninger, Norges Naturvernforbund, Naturvernforbundet i Tromsø og omegn har samlet seg om. Vi ser derfor ingen hensikt å skrive eget brev ang. dette.

**Sak 4/17:** *Radarovervåkning i Holmbuktura.* Dette orienteres på årsmøtet 18. februar**.**

**Sak 5/17**: *Orientering om planarbeidet for fergefri forbindelse Fv. 91 Ullsfjordforbindelsen.* Leder informerte om tilbakemelding fra Planleggingsleder Ann Kristin Edvardsen, SSV.

**Sak 6/17:** *Fiberutbygging*  Husstandene på nordsiden av Ura har fått utsatt innstallering av fiber til august 2017.

Møtet avsluttet kl. 21:00

Referent: Ellinor Larsen